**Մայքլ Ֆրենսիս (Միք) Ֆոուլի ավագ** (անգլ.՝ *Michael Francis "Mick" Foley Sr.*, հունիսի 7, 1965(1965-06-07), Բլումինգտոն, Ինդիանա, ԱՄՆ), ամերիկացի կիսաակտիվ պրոֆեսիոնալ ըմբշամարտիկ (ռեստլեր), գրող, կատակերգու, հաղորդավար, ակտիվիստ, դերասան և հնչյունավորող, WWE փառքի սրահի անդամ (2013), Պրոֆեսիոնալ ըմբշամարտի փառքի սրահի Ֆրենք Գոթչի անվան մրցանակի դափնեկիր (2010)։

Առավել հայտնի է ամերիկյան «World Wrestling Federation» (WWF, այժմ՝ WWE), «World Championship Wrestling» (WCW), «Extreme Championship Wrestling» (ECW), «Total Nonstop Action Wrestling» (TNA), «National Wrestling Alliance» (NWA), ինչպես նաև բազմաթիվ ճապոնական ռեստլինգ-կազմերպություններում ունեցած ելույթներով։ Ռինգում հանդես է եկել ինչպես իրական անվամբ, այնպես էլ մի շարք տարբեր կերպարներով, որոնցից առավել հիշվողներն են Կակտուս Ջեքը, Դյուդ Լավը և Մենքայնդը։

Մարզական կարիերայում չորս անգամ ճանաչվել է աշխարհի չեմպիոն, ընդ որում՝ երեք անգամ նվաճել է WWF/E և մեկ անգամ՝ TNA աշխարհի ծանրքաշային տիտղոսները։ Աշխարհի ծանրքաշային գոտիներից զատ, 11 անգամ հռչակվել է թիմային վարկածով չեմպիոն (ութ անգամ WWF, երկու անգամ ECW աշխարհի և մեկ անգամ՝ WCW աշխարհի թիմային չեմպիոն), 1 անգամ նվաճել TNA լեգենդների, և մեկ անգամ՝ WWF հարդքոր տիտղոսները։ Տիտղոսային նվաճումներից զատ հայտնի է նաև **«Հարդքորի լեգենդ»** պատվանունով։

Եղել է հարդքոր ռեստլինգի կարկառուն ներկայացուցիչներից՝ ողջ կարիերայի ընթացքում հանդես գալով խիստ վտանգավոր մենամարտերում, ինչի հետևանքով բազմաթիվ առիթներով կոտրել է քիթը, ծնոտը, ուսը, դաստակը, զրկվել առջևի չորս ատամներից, ստացել երկրորդ և երրորդ աստիճանի մարմնական այրվածքներ և նույնիսկ զրկվել աջ ականջի 2/3-ից։

Հրատարակել է 4 հուշագրական, 4 մանկական և 2 ժամանակակից գեղարվեստական գիրք։ Հեղինակած ստեղծագործությունները մի քանի անգամ հայտնվել են «Նյու Յորք Թայմսի» բեստսելլերների ցանկում։

Ծանոթագրություններ
------------------

1. 1 2 3 4 5 6 7 8  «Միք Ֆոուլիի». «Ռեստլինգի առցանց աշխարհ». Վերցված է 2008 թ․ ապրիլի 14-ին.
2. 1 2 3  «Միք Ֆոուլի». «WWE». Վերցված է 2010 թ․ հոկտեմբերի 1-ին.
3. ↑  «Միքի Ֆոուլիի կենսագրությունը». «IGN». Արխիվացված է օրիգինալից 2008 թ․ սեպտեմբերի 4-ին. Վերցված է 2008 թ․ մայիսի 20-ին.
4. ↑  *Deutsche Nationalbibliothek* Record #129447870 // Gemeinsame Normdatei (գերմ.) — 2012—2016.
5. ↑  ««Միք Ֆոուլիի վնասվածքների ցանկ»». Արխիվացված է օրիգինալից 2016 թ․ մարտի 6-ին. Վերցված է 2015 թ․ հոկտեմբերի 31-ին.
6. ↑  Սմիթ, Դինիշա (2001 թ․ մայիսի 22). «Լավ գրչով ըմբիշը». «Նյու Յորք Թայմս». Վերցված է 2015 թ․ հուլիսի 27-ին.

Արտաքին հղումներ
----------------

* Պաշտոնական կայք(անգլ.)
* Էջը WWE.com կայքում(անգլ.)
* Էջը IMDb կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միք Ֆոուլի» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace (անգլ.) · Թվիթթեր (անգլ.) · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ (անգլ.) |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| CiNii: DA12620658 · GND: 129447870 · ISNI: 0000000115112759, 0000000368595656, 0000000368595648, 0000000368595621, 0000000368595613 · LCCN: n99282477 · NTA: 250610434 · NUKAT: n2004048924 · VIAF: 35535414 · WorldCat VIAF: 35535414 |

 |

 |